### Resumé

Der er i 2023 gennemført en analyse af forskellige linjeforslag for omfartsvejen nord for Vejle, og resultatet af dette arbejde er en række mulige linjer for etablering af en omfartsvej. Den næste fase med skitseprojekt og miljøkonsekvensvurdering (MKV) er blevet igangsat med valgt rådgiver i april 2024.

### Sagsfremstilling

En omfartsvej nord om Vejle er en afgørende del af Mobilitetsplan 2018-2030, der beskriver en række projekter, der skal sikre fremkommeligheden i hele Vejle i takt med, at indbyggertallet stiger, og der bliver flere biler på vejene.

Der er i 2023 gennemført en analyse af forskellige linjeforslag, og resultatet af dette arbejde er en række mulige linjer for etablering af en omfartsvej. Oversigtskort med linjeføringer er vedlagt som bilag. Den næste fase med skitseprojekt og miljøkonsekvensvurdering (MKV) er blevet igangsat med valgt rådgiver i april 2024.

**Proces og tidsplan**Det er væsentligt for projektets gennemførelse indenfor tidsplanen, at alle feltundersøgelser gennemføres i indeværende år. Derfor er denne del af projektet igangsat med hurtig opstart. Procesplan er vedlagt som bilag. Herunder ses de væsentligste aktiviteter frem mod sommerferien:

* 2. maj: Varsling af lodsejere
* Medio maj – november: Feltundersøgelser
* Uge 22/23: Invitation til dialogmøde/borgermøde
* Uge 25: Dialogmøde/borgermøde
* Uge 25 + 26: Indkaldelse af idéer og forslag samt høring af berørte myndigheder

Der er sendt varslingsbreve ud til 210 lodsejere om, at vi foretager flora- og faunaregistrering på deres ejendom. I slutningen af uge 23 vil de pågældende lodsejere blive inviteret til dialogmøde den 19. juni 2024, hvor også lokalråd fra de nærliggende bysamfund vil blive inviteret.

Der er udarbejdet et feltprogram, der beskriver det vurderede behov for feltundersøgelser til miljøkonsekvensvurderingen. Dette er naturområder i selve undersøgelsesområdet samt vandhuller op til 800 m fra linjeforslagene. Feltundersøgelserne gennemføres i henhold til vejlovens § 99 om adgang til ejendomme i forbindelse med tekniske forundersøgelser, m.v.

Der gennemføres indkaldelse af idéer og forslag samt høring af berørte myndigheder i uge 25 og 26.

Der arbejdes med nedenstående undersøgelseskorridor i arbejdet, som besluttet af byrådet den 6. marts 2024 pkt. 57. Oversigtskort med undersøgelsesområde og serpentiner-løsning er vedlagt som bilag.

**Alternativ linje med lav bro**I forbindelse med igangsætning af miljøkonsekvensvurdering (MKV) for en omfartsvej nord om Vejle, har forvaltningen på baggrund af fællesmøde mellem Økonomiudvalget og Teknisk Udvalg undersøgt, om der findes et alternativ til de fremlagte linjeforslag, hvor der etableres en kortere og lavere bro i [adresse] (serpentiner-løsning).

Der er vurderet på løsninger, der krydser både [adresse] og jernbanen, og hvor fokus har været på at opretholde en acceptabel hastighed, reduktion af jordarbejdet samt undgå direkte påvirkning af natura2000 områder.

Vurderingerne af en lav bro i [adresse] har vist, at det ikke vil være muligt at opnå hastigheder på over 30 km/t på store dele af strækningen. Ligeledes vil vejen blive meget stejl grundet den store højdeforskel, der skal overvindes. Skal dette reduceres, vil det medføre en længere vej, som dermed vil blive mere snoet/kurvet og også påvirke et større areal.

Dette alternativ vil medføre et væsentligt jordoverskud til bortkørsel, ligesom der må forventes mere støj for beboerne i [adresse] samt en større påvirkning af skoven på skrænterne.

En løsning med en lav krydsning i [adresse] vurderes ikke som et reelt alternativ til linjerne i linjevalgsrapporten på grund af konsekvenserne for skovarealerne, manglende trafiksikkerhed og fremkommelighed som følge af de små radier i linjeføringen og de store gradienter i længdeprofilet. Broens længde er reduceret væsentligt, men på bekostning af et meget stort jordoverskud på strækningen og dermed et stor indgreb i [adresse] til følge.

Forvaltningen anbefaler på denne baggrund, at der ikke arbejdes videre med serpentiner-løsningen som et alternativ i miljøkonsekvensvurderingen.

### Klima og resiliensvurdering

Formålet med denne Herman Carlsen er at belyse klimabelastningen af den kommende vej, herunder belyse fordelene ved mindre gennemkørende trafik igennem Vejle.

### Sagens videre forløb

Sagen skal behandles af Teknisk Udvalg og Økonomiudvalget.

### Indstilling Teknik- og Miljødirektøren indstiller,

**at** orienteringen tages til efterretning,

**at** dialog/borgermøde afholdes i uge 25 2024, og

**at** Teknisk Udvalg anbefaler Økonomiudvalget, at der ikke arbejdes videre med serpentiner-løsningen som et alternativ i miljøkonsekvensvurderingen.

### Beslutning

Godkendt.